CELEX: E2020J0011
Language: lt
Date: 2021-07-15 00:00:00
Title: Teismo sprendimas 2021 m. liepos 15 d. byloje E-11/20 Eyjólfur Orri Sverrisson prieš Islandijos valstybę (Direktyva 2003/88/EB – Darbuotojų saugos ir sveikatos užtikrinimas – Darbo laikas – Vykimas į kitą vietą, nei nustatytoji ar nuolatinė darbuotojo darbo vieta – Tarptautinė kelionė) 2021/C 426/07

2021 10 21   
            
            
               LT
            
            
               Europos Sąjungos oficialusis leidinys
            
            
               C 426/10
            
         
      TEISMO SPRENDIMAS
      2021 m. liepos 15 d.
      byloje E-11/20
      Eyjólfur Orri Sverrisson prieš Islandijos valstybę
      
         
            (Direktyva 2003/88/EB – Darbuotojų saugos ir sveikatos užtikrinimas – Darbo laikas – Vykimas į kitą vietą, nei nustatytoji ar nuolatinė darbuotojo darbo vieta – Tarptautinė kelionė)
         
      
      (2021/C 426/07)
      Byloje E-11/20 Eyjólfur Orri Sverrisson prieš Islandijos valstybę dėl Reikjaviko apylinkės teismo (Héraðsdómur Reykjavíkur, Islandija) PRAŠYMO Teismui pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį išaiškinti 2003 m. lapkričio 4 d. Europos Parlamento ir Tarybos direktyvą 2003/88/EB dėl tam tikrų darbo laiko organizavimo aspektų, ypač jos 2 straipsnio 1 punktą, Teismas, kurį sudaro pirmininkas Pállis Hreinssonas ir teisėjai Peras Christiansenas ir Berndas Hammermannas (pranešėjas), 2021 m. liepos 15 d. priėmė sprendimą, kurio rezoliucinė dalis yra tokia:
      
                  1.
               
               
                  Būtinas laikas, kurį darbuotojas, kaip antai ieškovas pagrindinėje byloje, ne įprastu darbo laiku praleido keliaudamas į vietą, kuri nėra jo nuolatinė ar įprastinė buvimo vieta, kad galėtų darbdavio pavedimu vykdyti veiklą ar atlikti užduotis toje kitoje vietoje, yra darbo laikas, kaip apibrėžta 2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų 2 straipsnio 1 punkte. Tai, ar ta kelionė yra tik EEE viduje, ar į trečiąsias šalis ar iš jų, neturi reikšmės, jei darbo sutartis sudaryta pagal EEE valstybės nacionalinę teisę ir yra jos reglamentuojama.
               
            
                  2.
               
               
                  Vertinti kelionės metu atlikto darbo intensyvumo nereikia.